Pielikums Nr.4

**TEHNISKĀ SPECIFIKĀCIJA**

**I Līguma termiņš**

3 (trīs) gadi no līguma noslēgšanas brīža.

**II Pakalpojuma apraksts**

Pasūtītāja valdījumā esošajos infrastruktūras objektos uzstādīto un izmantojamo virsbūves mazgāšanas iekārtu (turpmāk – Iekārtas), kas uzskaitītas pielikumā Nr.1, apkope un remonts.

**III Pakalpojuma saturs**

1. Jāveic Iekārtu apkopi 1 (vienu) reizi mēnesī saskaņā ar iekārtas apkopes protokolā (pielikums Nr.2) norādīto.
2. Jāveic apkopes laikā konstatēto bojājumu fiksāciju, apkopojumu sagatavošanu darbu aktā (pielikums Nr.3) un iesniegšanu Pasūtītāja pārstāvim. Darba aktā norādīto remontu izmaksas jāsaskaņo ar Pasūtītāja pārstāvi.
3. Remonta darbiem var piedāvāt gan oriģinālās detaļas, gan analogās detaļas, ja tās atbilst attiecīgās iekārtas ražotāja prasībām.
4. Jāveic Iekārtas/-u remonts atbilstoši Pasūtītāja pārstāvja iesniegtajiem pieteikumiem, iepriekš saskaņojot remonta izmaksas ar Pasūtītāja pārstāvi.
5. Veicot remonta darbus, jāievēro MK noteikumu Nr.238[[1]](#footnote-1) regulējuma nosacījumi.
6. Nepieciešamības gadījumā jāveic Iekārtas/-u regulēšanu un darba režīmu ieprogrammēšanu atbilstoši Pasūtītāja pārstāvja norādījumam/pieteikumam[[2]](#footnote-2).
7. Pirms remonta Pasūtītājs veic aprēķināto remonta izmaksu pārbaudi. Ja pasūtītājs konstatē, ka aprēķināto remonta izmaksas ir augstākas par vidējām tirgus cenām attiecīgiem darbiem (proti, 10% un vairāk), Pasūtītājs ir tiesīgs atteikties vai kopā ar pakalpojuma sniedzēju veikt izmaksu pārrēķinu.
8. Jānodrošina Pakalpojuma sniedzēja pārstāvja piedalīšanos darba akta sastādīšanā par:
   1. defektiem, kas radušies Iekārtu bojājumu vai ekspluatācijas apstākļu izmaiņu rezultātā (mitrums, mehāniskie un citi defekti).
   2. bojājumiem virsbūves mazgāšanas iekārtu Pakalpojuma sniedzēja vainas dēļ.
9. Pēc Pasūtītāja pārstāvja izsaukuma jāveic Iekārtas/-u avāriju novēršanu, to seku likvidēšanu un Iekārtas/-u darbības atjaunošanu:
   1. Pakalpojuma izpildes procesā darbu uzsākšanas laikus jāsaskaņo ar Pasūtītāja atbildīgo personu.
   2. Reaģēšanas laiks uz Pasūtītāja iesniegtiem pieteikumiem – 1 (vienas) darba diena Pasūtītāja darba laikā[[3]](#footnote-3).
   3. Reaģēšanas laiks avārijas situācijas gadījumā – 3 (trīs) stundas no izsaukuma brīža Pasūtītāja darba laikā.
   4. Jānodrošina pakalpojumu izpildei nepieciešamo rezerves daļu un materiālu pasūtīšanu un Pakalpojuma izpildes pieteikumu pieņemšanu bez priekšapmaksas, kā arī jānodrošina remonta laikā radušos smērvielu un citu nolietoto rezerves daļu un materiālu utilizāciju bez papildu maksas. Jānodrošina pakalpojumu izpildei nepieciešamo dokumentācijas sagatavošanu/noformēšanu vai sastādīšanu bez papildus maksas.
10. Sīko remonta darbu veikšanai izpildes termiņš (kopā ar rezerves daļu piegādi) - ne ilgāk kā 2 (divas) darbdienas, bet sarežģītu remontu darbos, piemēram, mezglu remonts u.tml. (kopā ar detaļu piegādi) – ne ilgāk kā 1 (viens) mēnesis;
11. Pakalpojuma sniedzējam jānodrošina veiktajiem iekārtu remonta darbiem, izmantotajiem un piegādātajiem materiāliem, kā arī rezerves daļām, ne mazāk kā 6 (sešu) mēnešu garantija.

1. Ministru kabineta 19.04.2016 noteikumi Nr.238 “Ugunsdrošības noteikumi”. [↑](#footnote-ref-1)
2. Iekārtas regulēšana un darba režīmu ieprogrammēšana ir attiecināmas kā remonta darbu izmaksas. Pirms šādu darbu veikšanas pretendentam saskaņā ar Pasūtītāja norādījumu/pieteikumu jāveic attiecīgās iekārtas pārbaude un izmaksu kalkulācija atbilstoši pielikumam Nr.3. [↑](#footnote-ref-2)
3. Pasūtītāja darba laiks no 7.30 līdz 16.30 darba dienās. Sakarā ar to, ka mazgāšana parkos notiek visu diennakti, paredzētais laiks avārijas darbu veikšanai ir 24/7. [↑](#footnote-ref-3)